PATVIRTINTA

Ignalinos r. Vidiškių gimnazijos

direktoriaus 2018 m. rugsėjo 5 d.

įsakymu Nr. P-30

**IGNALINOS R. VIDIŠKIŲ GIMNAZIJOS ŽMOGAUS SAUGOS VYRESNIOJO MOKYTOJO PAREIGYBĖS** **APRAŠYMAS**

**I SKYRIUS**

**PAREIGYBĖ**

1. Žmogaus saugos vyresniojo mokytojo pareigybė.

2. Pareigybės lygis – A2.

3. Pavaldumas – mokytojas tiesiogiai pavaldus direktoriaus pavaduotojui ugdymui.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

4. Mokytojas, einantis šias pareigas, turi atitikti šiuos specialius reikalavimus:

4.1. turėti aukštąjį (aukštesnįjį, įgytą iki 2009 metų, ar specialųjį vidurinį, įgytą iki 1995 metų) išsilavinimą;

4.2. būti įgijęs pedagogo kvalifikaciją;

4.3. būti išklausęs civilinės saugos mokymo kursus pagal Civilinės saugos mokymo tvarkos aprašą, patvirtintą Lietuvos Respublikos Vyriausybės 2010 m. birželio 7 d. nutarimu Nr. 718 „Dėl Civilinės saugos mokymo tvarkos aprašo patvirtinimo“;

4.4. būti įgijęs žmogaus saugos vyresniojo mokytojo kvalifikacinę kategoriją;

4.5. būti išklausęs ne mažesnės apimties (40 valandų technologinės ir 40 valandų edukologinės dalies) kursus;

4.6. mokėti lietuvių kalbą (turėti ne žemesnę kaip trečiąją valstybinės kalbos mokėjimo kategoriją);

4.7. atitikti kitus reikalavimus, nustatytus Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“;

4.8. būti nepriekaištingos reputacijos, kaip ji apibrėžta Lietuvos Respublikos švietimo įstatyme;

4.9. išmanyti Lietuvos Respublikos švietimo įstatymą, gimnazijos nuostatus, gimnazijos darbo tvarkos taisykles, kitus teisės aktus, reglamentuojančius mokinių ugdymą ir mokytojo darbą.

**III SKYRIUS**

**ŠIAS** **PAREIGAS** **EINANČIO** **MOKYTOJO** **FUNKCIJOS**

5. Vykdydamas LR Švietimo įstatyme nustatytas pareigas, einamaisiais mokslo metais mokytojas atlieka šias funkcijas:

5.1. ugdo mokinius pagal žmogaus saugos bendrąją programą ir jai įgyvendinti ugdymo planuose numatytas valandas, ugdo mokinius pagal neformaliojo švietimo valandas ir valandas, skirtas mokinių ugdymo(-si) poreikiams tenkinti bei mokymosi pagalbai teikti;

5.2. planuoja ugdomąją veiklą, ruošiasi pamokoms ir kitoms ugdomosioms veikloms, vertina mokinių pasiekimus ir informuoja apie mokymosi pažangą tėvus (globėjus) ir gimnazijos vadovus, esant poreikiui bendradarbiauja su kitais gimnazijos pedagoginiais darbuotojais, analizuoja ir įsivertina savo pedagoginę veiklą, tobulina profesines kompetencijas;

5.3. planuoja, organizuoja ir vykdo veiklas mokyklos bendruomenei: inicijuoja ir koordinuoja žmogaus saugos projektų veiklas, pagal kompetenciją dalyvauja kuriant mokyklos integruoto ugdymo turinį; konsultuoja mokinius, besirengiančius konkursams, olimpiadoms; koordinuoja bent vieną tradicinį mokyklos renginį, organizuoja edukacines išvykas, dalyvauja mokyklos sudarytose darbo grupėse, savivaldos institucijose, komisijose, dalyvauja mokyklos organizuojamuose susirinkimuose, posėdžiuose. Konkretūs bendruomenės darbai, kiekvieniems mokslo metams numatyti pareigybės aprašymo Priede.

**\_\_\_\_\_\_\_\_\_\_\_\_\_\_\_\_\_\_\_\_\_**

SUSIPAŽINAU

Data\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)